איילת הירשמן

איילת הירשמן (נולדה ב-6 באוקטובר 1973) היא עיתונאית, בעלת טור ומחברת ספרי בישול ישראלית. הירשמן נולדה בירושלים לשוש וחיים הירשמן. בהיותה בת שנתיים וחצי עברה עם משפחתה לחולון, ובגיל 11 עברה המשפחה לרמת השרון. בוגרת תיכון אלון ברמת השרון. בצה"ל שירתה בלשכת הרמטכ"ל ובחיל הים. בשנת 1997 סיימה תואר ראשון בהיסטוריה וספרות כללית באוניברסיטת תל אביב. בשנת 1999 התחתנה הירשמן עם תומר עמיר ועבדה במשך כשנה כעורכת וכעיתונאית במגזין "על השולחן". בשנת 2000 עברה לעיתון "לאשה", בו שימשה כעורכת הראשית של תחום האוכל ומגזין האוכל "שף" עד לשנת 2010. החל מ-2006 יש לה מדור וידאו ב"לאשה", באתר ynet. במקביל לעבודתה בעיתון, הוציאה את ספרה הראשון "פשוט טעים" ב-2005, שהיה לרב-מכר. מאז הוציאה עוד שמונה ספרי בישול וכן ערכה את הספר "עוגת השבוע של לאשה" (2009). משנת 2009 כותבת ביקורת מסעדות בעיתון "ידיעות אחרונות". כיום (2011) יש לה טור אישי ב"לאשה" (העוסק בכתיבת אוכל, מתכונים וביקורת מסעדות). ב-2011 השיקה את אתר האינטרנט שלה "יומן מטבח". במאי 2012 החלה להנחות את התוכנית "פשוט וטעים" בערוץ 10. הירשמן נשואה לתומר עמיר, בעל משרד "גורן עמיר" ללובי פוליטי וניהול משברים (בשיתוף עם עליזה גורן) ולהם שלושה ילדים. כל ספריה של הירשמן ראו אור בהוצאת ידיעות ספרים. פשוט טעים (2005) - ספר בישול ביתי גדול, מפורט ועתיר מתכונים, שיטות הכנה, הסברים וסיפורים, המיועד לאנשים עסוקים שלא רוצים לוותר על בישול יצירתי ואוהבים ליהנות מהחיים. הפסח הקל שלי (2007) - ספר העוסק במתכונים קלים לחג הפסח ולימי האביב. ראש השנה הקל שלי (2008) - מתכונים קלים ומרשימים לימי חגי תשרי: לארוחת החג הגדולה, לארוחה המפסקת ולסוכה. כולל נספח - איך להכין מתנות אוכל כמתנה לחג. יומן מטבח (2008) - מתכונים וסיפורים, עם הארות והערות וזכרונות, לאוכל שמתאים לכל מיני רגעים בחיים: אוכל מנחם, אוכל "נקי", אוכל בריא, אוכל מושחת. המטבח של איילת (2010) - ספר המציע מתכונים המבוססים על מוצרי חלב. מתכוני בישול ואפייה קלים עם גבינות, שמנת, לבנה ויוגורט. שנה של אוכל טוב (2010) - עוסק באוכל עונתי, מחולק לארבע עונות שנה, בישול לפי עונה. הוא מציג בישול ואפייה תוך שימוש בחומרי גלם טריים ומדגים איך לנהל מטבח עונתי טעים ובריא. אוסף חורף (2010) - ספר אוסף לעונה הקרה, שמציע מתכונים מחממים כמו מרקים ותבשילי קדרה, עוגות ועוגיות לימים גשומים. קיץ שמח במטבח (2011) - עוסק בבישול עם ילדים, מגיש מאכלים שילדים יכולים להכין ביחד עם מבוגרים, עם המלצות לפעילויות לחופש הגדול. בית חם (2012). חנוכה שמח במטבח (2013). טעים וטוב (2014). מה שנטע אוהבת (2019)- רומן המספר על נטע אשר חייה שזורים בין שתי אהבותיה: מאפים וגברים. מדיה וקבצים בנושא איילת הירשמן בוויקישיתוף אתר האינטרנט הרשמי של איילת הירשמן אתר התוכנית "פשוט וטעים עם איילת", בערוץ 10 מגזין "שף", באתר לאשה דנה גרוצקי, מערכת גיא פינס, יופי וכשרון נפגשים במטבח: תכנית בישול חדשה לאיילת הירשמן, באתר nana10‏, 17 במאי 2012 נטלי לוין, איילת הירשמן: "אפייה ובישול מרגשים אותי". ראיון , באתר nana10‏, 4 במאי 2012 איילת הירשמן - הספר החדש "בית חם", ביו טיוב חגית אברון, השפית איילת הירשמן לא מפסיקה להפתיע: "אפילו כשאני רואה ציור אני חושבת על אוכל"(הקישור אינו פעיל), באתר רדיו ללא הפסקה, 23 בדצמבר 2011 מירב הראל, "אני נולדתי רעבה". ריאיון עם הבשלנית שלנו, באתר ynet, 6 בפברואר 2011 תמר ביאליק‏, קריאת ביאליק, באתר וואלה, 28 בספטמבר 2008 - ביקורת על ספרה "יומן מטבח" אורן קנר, ביקורת על "יומן מטבח", באתר הארץ, 7 בינואר 2009 ביקורת על "יומן מטבח", באתר נוריתה ריקי כהן, על הספר "קיץ שמח במטבח", באתר סלונה, 20 ביולי 2011 לאשה, מתכונים מנצחים מ"יומן מטבח" של איילת הירשמן (ויש גם טיפים), באתר ynet, 20 בנובמבר 2008 איילת הירשמן, באתר mako איילת הירשמן בתוכנית "חיים טוב"(הקישור אינו פעיל), ערוץ 2, ‏1 בפברואר 2011 איילת הירשמן, דף שער בספרייה הלאומית